ai4bharat/Pralekha huggingface dataset:
पंतप्रधान कार्यालय
अमेरिकेच्या उपराष्ट्रपती कमला हॅरिस यांच्याबरोबर झालेल्या बैठकीत पंतप्रधानांचे प्रारंभिक वक्तव्य
महामहीम,
सर्वप्रथम, माझे आणि माझ्या शिष्टमंडळाचे उत्साहाने स्वागत केल्याबद्दल मी तुमचे आभार मानतो . महामहीम , काही महिन्यांपूर्वी आपल्याला दूरध्वनीवर सविस्तर चर्चा करण्याची संधी मिळाली होती आणि तुम्ही खूपच आत्मीयतेने आणि सहजतेने बोललात, ते माझ्या नेहमी लक्षात राहील आणि यासाठी मी तुमचा खूप आभारी आहे. खूप धन्यवाद. महामहीम, तुम्हाला जर आठवत असेल, तो खूप कठीण काळ होता. भारताला कोविड -19 महामारीच्या दुसऱ्या लाटेचा सामना करावा लागला होता, आमच्यासाठी खूप कठीण काळ होता. त्यावेळी एखाद्या कुटुंबाप्रमाणे तुम्ही आपुलकीने मदतीचा हात पुढे केला. जेव्हा तुम्ही माझ्याशी बोललात , तेव्हा तुम्ही जे शब्द वापरले, ते माझ्या नेहमीच लक्षात राहतील आणि मी मनापासून तुमचे आभार मानतो. महामहिम, एका खऱ्या मित्राप्रमाणे, तुम्ही संवेदनशीलतेने सहकार्याचा संदेश दिला होता आणि त्यानंतर लगेच अमेरिका सरकार, अमेरिकेचे कॉर्पोरेट क्षेत्र आणि भारतीय समुदाय, सर्वजण भारताला मदत करण्यासाठी एकत्र आले होते.
महामहीम,
राष्ट्राध्यक्ष बायडेन आणि तुम्ही, तुम्ही अत्यंत आव्हानात्मक वातावरणात आणि आव्हानात्मक काळात अमेरिकेचे नेतृत्व सांभाळले आणि अगदी अल्पावधीत तुम्ही अनेक आघाड्यांवर यशस्वी कामगिरी केली. मग ते कोविड असेल, हवामान संबंधी असेल किंवा क्वाड या सर्व मुद्द्यांवर अमेरिकेने खूप महत्वाची भूमिका बजावली आहे.
महामहीम,
भारत ही जगातील सर्वात मोठी आणि अमेरिका ही सर्वात जुनी लोकशाही या नात्याने आपण खरेच नैसर्गिक भागीदार आहोत. आपली मूल्ये समान आहेत, समान भौगोलिक आणि राजकीय हित आहे आणि आपले समन्वय आणि सहकार्य सातत्याने वाढत आहे. पुरवठा साखळी अधिक बळकट करणे, नवीन आणि उदयोन्मुख तंत्रज्ञान आणि अंतराळ ही तुमची विशेष आवडीची क्षेत्रे आहेत, ही क्षेत्रे माझ्याही विशेष आवडीची आहेत आणि त्यांना विशेष प्राधान्य असून या क्षेत्रांमध्ये आपले सहकार्य खूप महत्वाचे आहे.
भारत आणि अमेरिकामधील जनतेत अतिशय चैतन्यदायी मजबूत परस्पर संबंध आहेत, हे तुम्ही जाणताच . भारतीय वंशाचे ४० लाखांहून अधिक लोक, हा भारतीय समुदाय आपल्या दोन देशांमधील एक दुवा आहे, मैत्रीचा पूल आहे आणि दोन्ही देशांच्या अर्थव्यवस्था आणि समाजांमध्ये त्यांचे योगदान खरोखरच प्रशंसनीय आहे.
महामहीम,
अमेरिकेच्या उपाध्यक्ष म्हणून तुमचे निवडून येणे ही एक महत्वाची आणि ऐतिहासिक घटना आहे. तुम्ही जगभरातील अनेक लोकांसाठी प्रेरणास्त्रोत आहात. मला पूर्ण विश्वास आहे की अध्यक्ष बायडेन आणि तुमच्या नेतृत्वाखाली आपले द्विपक्षीय संबंध नवीन उंची गाठतील.
महामहीम,
विजयाचा हा प्रवास असाच कायम राखत, भारतातही तो चालू रहावा अशी भारतीयांची इच्छा आहे आणि म्हणूनच ते तुमचे स्वागत करण्याची प्रतीक्षा करत आहेत आणि म्हणून, मी तुम्हाला भारत भेटीचे खास आमंत्रण देतो. महामहीम, पुन्हा एकदा, मी तुमचे आभार मानतो आणि आत्मीयतेने केलेल्या या स्वागताबद्दल मी कृतज्ञता व्यक्त करतो.
अर्थ मंत्रालय
वित्तमंत्र्यांची बँकांच्या व्यवस्थापनासमवेत बैठक, बँकांच्या कामगिरीचा घेतला आढावा
नवी दिल्ली, 5 ऑगस्ट 2019
केंद्रीय वित्त आणि कंपनी व्यवहार मंत्री निर्मला सीतारामन यांनी सार्वजनिक क्षेत्रातल्या बँका, एचडीएफसी बँक, आयसीआयसीआय बँक, एक्सिस बँक, कोटक महिंद्रा बँक आणि सिटी बँकेच्या सर्वोच्च व्यवस्थापनासमवेत आज नवी दिल्लीत बैठक घेऊन बँकांच्या कामगिरीचा आढावा घेतला. रिझर्व्ह बँकेचे डेप्युटी गर्व्हनर एन.एस.विश्वनाथन यावेळी उपस्थित होते.
गेल्या काही महिन्यात उद्योग क्षेत्राच्या वाढीवर झालेल्या परिणामांसह अर्थव्यवस्थेशी संबंधित सध्याच्या मुद्यांवर चर्चा करण्यासाठी वित्त मंत्रालय विविध घटकांशी अनेक बैठका घेणार आहे. त्यापैकी आजची ही पहिली बैठक होती. आजची बैठक बँकिंग क्षेत्राशी संबंधित होती. त्यानंतर सूक्ष्म, लघु आणि मध्यम उद्योग क्षेत्र, ऑटोमोबाईल क्षेत्र, उद्योग संघटना, वित्तीय बाजारपेठ, स्थावर मालमत्ता आणि गृह खरेदीदार यांच्यासमवेतही बैठका होणार आहेत. प्रत्येक क्षेत्राच्या समस्यांची दखल घेऊन अर्थव्यवस्थेचा विकास दराचा चढता आलेख कायम ठेवण्यासाठी संबंधितांशी चर्चा करुन योग्य तो प्रतिसाद देण्याच्या दृष्टीने या बैठका आयोजित करण्यात आल्या आहेत.
आजच्या बैठकीत अर्थव्यवस्थेच्या गरजा लक्षात घेऊन साहाय्य करणारे पत विकास यावर लक्ष केंद्रीत करण्यात आले. आर्थिक विकासाला साहाय्य करणाऱ्या मुख्य क्षेत्रांना बँका कशा प्रकारे मदत करु शकतात यावर आज चर्चा करण्यात आली. एनबीएफसी, ऑटोमोबाईल आणि सूक्ष्म, लघु आणि मध्यम उद्योग क्षेत्राच्या पत विषयक गरजांवर प्रामुख्याने आजच्या चर्चेचा भर राहिला. व्याज दरातल्या कपातीचा लाभ कर्जदारांपर्यंत पोहोचवण्याचा मुद्दाही आज चर्चेत होता. ऑटोमोबाईल क्षेत्राच्या विक्रीत घट झाली असून एमबीएपसीकडून वाहनांसाठी दिल्या जाणाऱ्या कर्जात घट झाल्याचे लक्षात घेऊन वाहन खरेदीसाठी कर्ज पुरवठा वाढवण्यासाठी बँकांनी तयारी दर्शवली. सूक्ष्म, लघु आणि मध्यम उद्योगांसाठी स्वस्त, सुलभ पत पुरवठा करण्यासाठी दुप्पट जोमाने प्रयत्न करण्याला बँकांनी मान्यता दिली आहे. सेवा कर यासारखे मुद्दे बँकांनी उपस्थित केले त्याची महसूल सचिव आणि केंद्रीय अप्रत्यक्ष कर मंडळाच्या अध्यक्षांनी दखल घेतली.
B.Gokhale/N.Chitale/P.Malandkar
(Visitor Counter : 53
संरक्षण मंत्रालय
थेट परदेशी गुंतवणुकीच्या मार्गाने संरक्षण क्षेत्रात गुंतवणूक
नवी दिल्ली, 19 सप्टेंबर 2020
मे 2001,मध्ये संरक्षण उद्योग क्षेत्रात, जे आजवर केवळ सार्वजनिक क्षेत्र म्हणून राखीव होते, त्यात, 26 टक्के थेट परदेशी गुंतवणुकीसह भारतीय क्षेत्राच्या 100 टक्के सहभागाला परवानगी देण्यात आली.मात्र, त्यासाठी परवान्याची पूर्वअट असणार आहे. त्याशिवाय,केंद्रीय वाणिज्य आणि उद्योग मंत्रालयाच्या अखत्यारीतील, उद्योग आणि अंतर्गत व्यापार विभाग, यांनी प्रसिद्धीपत्रक क्र-5  द्वारे, 49 टक्के थेट परदेशी गुंतवणूक थेट मार्गाने तर 49 टक्क्यांच्या वरची गुंतवणूक केंद्र सरकारच्या माध्यमातून करण्यास परवानगी दिली आहे. विशेषत: जिथे आधुनिक तंत्रज्ञान किंवा इतर कारणांसाठी सरकारकडे नोंद करणे आवश्यक असेल.त्यापुढे, उद्योग क्षेत्रात, थेट परदेशी गुंतवणूक करण्यासाठी, उद्योगकायदा 1951 अंतर्गत, तसेच, लष्करी कायदा 1959 अंतर्गत, औद्योगिक परवान्याची गरज आहे. संरक्षण आणि अवकाश क्षेत्रातील 37 कंपन्यांकडून मिळालेल्या माहितीनुसार, आतापर्यंत, संरक्षण आणि अवकाश क्षेत्रात थेट मार्गाने, 2883 कोटी रुपयांची थेट परदेशी गुंतवणूक झाली आहे. तसेच, 2014 पासून थेट मार्गाने संरक्षण आणि अवकाश क्षेत्रात एकूण 1849 कोटींपेक्षा अधिक रुपयांची गुंतवणूक झाली आहे.
संरक्षण राज्यमंत्री श्रीपाद नाईक यांनी आज डॉ संबित पात्रा यांनी राज्यसभेत विचारलेल्या प्रश्नाला उत्तर देताना ही माहिती दिलीB.Gokhale/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 82
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 217कोटी 41 लाख पेक्षा अधिक मात्रा देण्यात आल्या
12 ते 14 वर्ष या वयोगटातील लसमात्रा 4 कोटी 09 लाखांहून अधिक मुलामुलींना कोविड-19 प्रतिबंधक लसीची पाहिली मात्रा देण्यात आली.
भारतातील सध्याची कोविड सक्रिय रुग्णसंख्या 44,436 इतकी आहे
गेल्या 24 तासांत देशात 4,912 नव्या कोरोना बाधित रुग्णांची नोंद
देशातील रोगमुक्ती दर सध्या 98.71%आहे
साप्ताहिक पॉझिटीव्हिटी दर सध्या 1.69% आहे
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 217.41 कोटींचा  टप्पा ओलांडला आहे.
16 मार्च 2022 रोजी देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम सुरु झाली. आतापर्यंत 4 कोटी 09 लाखांहून अधिक  ) किशोरवयीनांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 सुरु करण्यात आले आहे.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या एकूण मात्रांची गटनिहाय विगतवारी खालीलप्रमाणे आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
10414963
|
|
2nd Dose
|
|
10116671
|
|
Precaution Dose
|
|
6973890
|
|
FLWs
|
|
1st Dose
|
|
18436408
|
|
2nd Dose
|
|
17713336
|
|
Precaution Dose
|
|
13562449
|
|
Age Group 12-14 years
|
|
1st Dose
|
|
40922085
|
|
2nd Dose
|
|
31491154
|
|
Age Group 15-18 years
|
|
1st Dose
|
|
61909668
|
|
2nd Dose
|
|
52942987
|
|
Age Group 18-44 years
|
|
1st Dose
|
|
561163460
|
|
2nd Dose
|
|
515334360
|
|
Precaution Dose
|
|
89136052
|
|
Age Group 45-59 years
|
|
1st Dose
|
|
204009795
|
|
2nd Dose
|
|
196859955
|
|
Precaution Dose
|
|
46235746
|
|
Over 60 years
|
|
1st Dose
|
|
127653951
|
|
2nd Dose
|
|
123071976
|
|
Precaution Dose
|
|
46155885
|
|
Precaution Dose
|
|
20,20,64,022
|
|
Total
|
|
2,17,41,04,791
भारतातील कोविड सक्रीय रुग्णसंख्या आता 44,436 इतकी आहे, देशातील आतापर्यंतच्या एकूण कोविड बाधितांच्या तुलनेत ही संख्या 0.10% आहे.
परिणामी, भारतातील रोगमुक्ती दर आता 98.71%. झाला आहे. गेल्या 24 तासांत 5,719 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,39,90,414. झाली आहे.
गेल्या 24 तासांत, देशात नव्या 4,912 कोविड ग्रस्त रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 3,03,888 चाचण्या करण्यात आल्या. देशात आतापर्यंत एकंदर 89 कोटी 33लाखांहून अधिक  ) चाचण्या करण्यात आल्या आहेत.
देशात साप्ताहिक पॉझिटीव्हिटी दर सध्या 1.69% आहे आणि दैनंदिन पॉझिटीव्हिटी दर 1.62%. इतका नोंदला गेला आहे.
निती आयोग
अर्थमंत्र्यांनी राष्ट्रीय मुद्रीकरण पाईपलाईनचा प्रारंभ केला
राष्ट्रीय मालमत्ता मुद्रीकरण कार्यक्रमाला आकार देण्याचे श्रेय पंतप्रधानांच्या दूरदृष्टीला: अर्थमंत्री
नवी दिल्ली, 23 ऑगस्ट 2021
केंद्रीय अर्थ आणि कॉर्पोरेट कारभार मंत्री निर्मला सीतारामन यांनी आज. केंद्रीय मंत्रालय आणि सार्वजनिक क्षेत्रातील उपक्रमांच्या मालमत्तांचे मुद्रीकरण पाईपलाईन असणारा राष्ट्रीय मुद्रीकरण पाईपलाईनचा  प्रारंभ केला. नीती आयोगाने पायाभूत सुविधा मंत्रालयाशी सल्ला-मसलत करून या पाईपलाईनची निर्मिती केली आहे व केंद्रीय अर्थसंकल्प 2021 22 च्या मालमत्ता मुद्रीकरणावरच्या मॅन्डेटवर ते आधारित आहे.
राष्ट्रीय मुद्रीकरण पाईपलाईन नुसार आर्थिक वर्ष 2022 ते 2025 या चार वर्षाच्या कालावधीत केंद्र सरकारच्या मिळकतीच्या मुद्रीकरणातून 6लाख कोटी रुपयांच्या भांडवलाची उभारणी होऊ शकेल.
राष्ट्रीय मुद्रीकरण पाईप लाईन अहवालाचा भाग 1 आणि 2 आज, निती आयोगाचे उपाध्यक्ष, निती आयोगाचे मुख्य कार्यकारी अधिकारी, आणि पायाभूत सुविधा क्षेत्रातील पाईपलाईन मध्ये समावेश असलेल्या मंत्रालयाच्या विभागांचे सचिव यांच्या उपस्थितीत प्रकाशित झाला.
यावेळी रस्ते वाहतूक महामार्ग, रेल्वे, ऊर्जा, पाईपलाईन आणि नैसर्गिक वायू, नागरी हवाई मंत्रालय, बंदरे नौवहन आणि जलमार्ग, दूरसंचार, अन्न आणि सार्वजनिक वितरण, खाणकाम, कोळसा आणि घरे व शहरी कार्यभार या विभागांसह आर्थिक कार्यभार विभागाचे सचिव आणि गुंतवणूक तसेच सार्वजनिक मिळकत व्यवस्थापन विभागाचे सचिव उपस्थित होते.
या पाईपलाईनचा प्रारंभ करताना अर्थ मंत्री निर्मला सीतारामन यांनी सांगितले की मालमत्ता मुद्रीकरण कार्यक्रमाला आपल्या पंतप्रधानांच्या दूरदृष्टीमुळे आकार आला. पंतप्रधानांनी नेहमीच सामान्य नागरिकांसाठी उच्च दर्जाच्या आणि किफायतशीर पायाभूत सेवा सुविधा उपलब्ध होतील असा विश्वास दिला आहे.
मुद्रीकरणातून निर्मिती या तत्वावर आधारित मालमत्ता मुद्रीकरणाचे उद्दिष्ट , नवीन पायाभूत सुविधा निर्मितीसाठी खाजगी क्षेत्रातील गुंतवणुकीला आमंत्रित करणे हे आहे.
रोजगार संधींची निर्मिती आणि त्याद्वारे आर्थिक विकास साध्य करून ग्रामीण आणि शहरी भाग अशा सर्वच भागांच्या सार्वजनिक कल्याणाचे उद्दिष्ट गाठता येईल.
निर्मला सीतारमण यांनी केंद्र सरकारने पायाभूत सुविधांच्या विकासाला वेग देण्यासाठी आणि खाजगी क्षेत्रातील गुंतवणूक आकर्षित करण्यासाठी केलेले प्रयत्न आणि सुधारणा यांची माहिती दिली.
यामध्ये 'भांडवली खर्चातून राज्यांना आर्थिक मदतीची योजना' या उपक्रमातून राज्य सरकारांच्या मालकीच्या मालमत्तांच्या पुनर्वापरातून पायाभूत सुविधांना वेग देणाऱ्या योजनेचाही समावेश होता.
Indicative value of the monetisation pipeline year-wise 
The full report can be accessed here: http://www.niti.gov.in/national-monetisation-pipelineS.Patil/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 441
पंतप्रधान कार्यालय
ईशान्य प्रदेशासाठी पूर्ण जोमाने कार्य जारी राखत या प्रदेशाच्या विकासाच्या गरजा पूर्ण करू :पंतप्रधान
पूर्ण जोमाने निरंतर कार्यरत राहण्याच्या आणि ईशान्येच्या विकासाच्या गरजा पूर्ण करण्याच्या आपल्या वचनबद्धतेचा पंतप्रधान नरेंद्र मोदी यांनी पुनरुच्चार केला आहे.
पंतप्रधानांचे ईशान्येसाठी योगदान आणि ईशान्य भारताशी असलेला स्नेहबंध विशद करणाऱ्या,आसामचे मुख्यमंत्री हिमंता बिस्व सरमा यांच्या ट्विट शृंखलेला प्रतिसाद देताना, मोदी यांनी ट्विट केले:
‘आपण निरंतर जोमाने कार्यरत राहू आणि आणि ईशान्य प्रदेशाच्या विकासाच्या गरजा पूर्ण करू
We will continue working with full vigour and fulfil the development needs of the Northeast. https://t.co/dYMfvIWqew
— Narendra Modi  March 6, 2023
प्रधान वैज्ञानिक सल्लागार कार्यालय, भारत सरकार
भारताचे प्रमुख वैज्ञानिक सल्लागार आणि ब्रिटीश उच्चायुक्त यांच्या हस्ते ‘शी इज - वुमन इन स्टीम’ पुस्तकाचे प्रकाशन
नवी दिल्ली, 22 सप्टेंबर 2022
भारताचे प्रमुख वैज्ञानिक सल्लागार , प्रा. अजय सूद आणि ब्रिटीश उच्चायुक्त ॲलेक्स एलिस यांच्या हस्ते 21 सप्टेंबर 2022 रोजी एल्सामेरी डिसिल्व्हा आणि सुप्रीत के सिंग लिखित ‘ शी इज - वुमन इन स्टीम’ या पुस्तकाचे प्रकाशन करण्यात आले.
भारताच्या स्वातंत्र्याला 75 वर्ष पूर्ण झाल्या निमित्त अमृतमहोत्सव साजरा केला जात आहे. त्या पार्श्वभूमीवर हे पुस्तक प्रकाशित केले आहे. यात स्टिम  या क्षेत्रात श्वाश्वत विकासाधारीत, नेतृत्व करीत, उल्लेखनीय कार्य केलेल्या 75 महिलांचा गौरव केला आहे. धैर्य, आशावाद आणि दृढनिश्चयाच्या वैयक्तिक कथा यात आहेत. अतिशय खडतर परिस्थिती असतानाही वैयक्तिक आणि व्यावसायिक संघर्ष केलेल्या महिलांच्या कार्याची माहिती हे पुस्तकातून मिळते. यापैकी कोणत्याही शाखेत काम करण्याची इच्छा असलेल्या प्रत्येक मुलीसाठी त्या नक्कीच आदर्श आहेत. येथे STEAM मधील 75 महिलांबद्दल अधिक वाचता येईल .
भारताच्या प्रधान वैज्ञानिक सल्लागार कार्यालय, एफआयसीसीआय, एफएलओ आणि ब्रिटिश उच्चायुक्तालय यांच्याद्वारे प्रकाशित हे पुस्तक केवळ लिखित स्वरूपातच नाही तर त्यात यश मिळवलेल्या सर्वांच्या ध्वनिचित्रफीतीही आहेत. क्यूआर कोडचा वापर करुन त्या पाहता येतील.
"भारत आत्मनिर्भर बनवण्यासाठी भारतातील तरुणींची भूमिका सर्वात महत्त्वाची ठरणार आहे. सरकार याच आधारावर आपल्या विविध धोरणांद्वारे प्रयत्न करत आहे. यापैकी एक आहे 5 वे विज्ञान, तंत्रज्ञान आणि नवोन्मेषी धोरण. आपण सर्वांनी यावर विचार करणे आवश्यक आहे. जेणेकरुन विज्ञान क्षेत्रातील तरुण मुली आणि महिलांना अधिक न्याय्य संधी आणि कामगिरीसाठी स्वागतार्ह जागा मिळाव्यात यासाठी हे धोरण आपल्या संस्थांनी पुरेशा प्रमाणात अंमलात आणलायला हवे, असे भारताचे प्रमुख वैज्ञानिक सल्लागार प्रा. अजय सूद यांनी पुस्तक प्रकाशन करताना सांगितले.
“स्त्रिया आणि तरुण मुलींसह प्रत्येकासाठी संधी उपलब्ध करून देणे, प्रत्येक देशाला अधिक सशक्त आणि बुध्दीवान बनवते. म्हणूनच ब्रिटीश सरकारने 300 हून अधिक तरुण भारतीय महिला वैज्ञानिकांना आणि STEM मधील नवसंशोधकांना त्यांच्या क्षमतेपर्यंत पोहोचण्यासाठी पाठबळ दिले आहे.” असे भारतातील ब्रिटिश उच्चायुक्त ॲलेक्स एलिस यांनी याप्रसंगी सांगितले.
S.Bedekar/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 291
पंतप्रधान कार्यालय
नागालँडमधील वनसोई गावातील लोकांचे पंतप्रधानांकडून कौतुक
महिलांप्रती प्रगतीशील धोरण स्वीकारल्याबद्दल पंतप्रधान नरेंद्र मोदी यांनी नागालँडमधील वनसोई गावातील लोकांचे कौतुक केले आहे.
एका ट्विटमध्ये राज्यसभा खासदार एस. फांगनॉन कोन्याक यांनी माहिती दिली की, वनसोईच्या महिलांना प्रथमच मोरुंगमध्ये प्रवेश करण्याची आणि लॉगड्रम वाजवण्याची परवानगी देण्यात आली आहे. आतापर्यंतच्या परंपरेत स्त्रियांना मोरंग मध्ये प्रवेश दिला जात नव्हता.
खासदारांच्या या ट्विटला प्रत्युत्तर देताना पंतप्रधानांनी ट्विट केले;
“ हे एक अतिशय महत्त्वाचे पाऊल आहे, जे महिलांच्या सन्मानाला आणि सक्षमीकरणाला चालना देईल. वनसोई गावातील लोकांचे अभिनंदन.
जलशक्ती मंत्रालय
जल जीवन अभियानांतर्गत 28 महिन्यांत आकांक्षी जिल्ह्यांतील 1.2 कोटी घरांना नळाद्वारे पाणीपुरवठा करण्यात आला
जलशक्ती मंत्रालयाच्या पेयजल आणि स्वच्छता विभागातर्फे आज आकांक्षी जिल्ह्यांमध्ये खात्रीशीर पेयजल पुरवठा आणि ओडीएफ प्लस संबंधी राष्ट्रीय परिषदेचे आयोजन करण्यात आले होते. नीती आयोगाचे मुख्य कार्यकारी अधिकारी अमिताभ कांत यांनी आपल्या भाषणात सांगितले की,“आकांक्षी जिल्हे अनेक प्रकारे आगळे आहेत आणि त्यांना अनेक आव्हानांना सामोरे जावे लागते. या प्रदेशातल्या कामा संबंधी मॉडेलची संयुक्त राष्ट्रांसह अनेक आंतरराष्ट्रीय संस्थांनी प्रशंसा केली आहे. पाणी आणि स्वच्छतेचा प्रभाव विविधांगी असून त्याचा थेट परिणाम आरोग्य आणि पोषणावर होतो. त्यामुळे जिल्हाधिकार्यांनी आणि धोरणकर्त्यांनी शौचालयाची सुविधा आणि नळाद्वारे पाणी प्रत्येक ग्रामीण घरापर्यंत दिलेल्या मुदतीत पोहोचेल हे सुनिश्चित करण्यासाठी आवश्यक पुढाकार पूरवणे महत्त्वाचे आहे.” पेयजल आणि स्वच्छता विभागाच्या सचिव विनी महाजन, मुख्य सचिव, पेयजल आणि स्वच्छता विभागाचे अतिरिक्त सचिव, अरुण बरोका, राज्यांचे अतिरिक्त मुख्य सचिव आणि प्रधान सचिव, केंद्रीय मंत्रालये नीती आयोग, राज्य सरकारांचे एक हजाराहून अधिक अधिकारी आणि आकांक्षी जिल्ह्यांचे मुख्य कार्यकारी अधिकारी/जिल्हाधिकारी या ई-परिषदेत सहभागी झाले होते.
कुमार आशीर्वाद, मुख्य कार्यकारी अधिकारी, गडचिरोली, महाराष्ट्र, आर के शर्मा, जिल्हाधिकारी, नमसाई, अरुणाचल प्रदेश, उदय प्रवीण, जिल्हाधिकारी, उदलगुरी, आसाम आणि दीपक सोनी, जिल्हाधिकारी, दंतेवाडा छत्तीसगड यांनी त्यांच्या जिल्ह्यांमध्ये नळाद्वारे स्वच्छ पाणी आणि स्वच्छता सुविधा प्रदान करण्याच्या आव्हानांवर नावीन्यपूर्णे संशोधनाद्वारे मात करण्याचा त्यांचा अनुभव सामायिक केला.
भूविज्ञान मंत्रालय
तेलंगणात तुरळक ठिकाणी अतिवृष्टी ; कर्नाटकचा किनारी आणि अंतर्गत भाग, दक्षिण कोकण आणि गोवा, मध्य महाराष्ट्र आणि मराठवाड्यात मुसळधार ते अति मुसळधार पाऊस पडण्याची शक्यता
नवी दिल्ली, 13 ऑक्टोबर 2020
भारतीय हवामान विभागाच्या वादळाची सूचना देणाऱ्या विभागाने व्यक्त केलेल्या अंदाजानुसार:- बंगालच्या उपसागराच्या पश्चिम मध्य भागात निर्माण झालेला अति कमी दाबाचा पट्टा गेल्या काही काळात पश्चिम, आणि वायव्येकडे ताशी 17 किलोमीटर वेगाने सरकला असून आज पहाटे साडेपाच वाजताच्या सुमाराला हा पट्टा 16.9°N अक्षांश आणि 82.5°E रेखांशांच्या दरम्यान, म्हणजेच विशाखापट्टणमपासून 25 किलोमीटर्सवर, दक्षिण- नैऋत्येकडे पोचला आहे. हा पट्टा, आंध्रप्रदेशातील काकिनाडा आणि नरसापूरच्या जवळ आहे.
यामुळे निर्माण होणाऱ्या हवामानाच्या स्थितीचा अंदाज आणि तीव्रता पुढील प्रमाणे आहे.
इशारा:
i. पावसाचा इशारा
- 13 ऑक्टोबर 2020: बहुतांश ठिकाणी हलका किंवा मध्यम स्वरुपाचा पाऊस पडेल तर तेलंगणात तुरळक ठिकाणी अतिवृष्टी ; कर्नाटकचा किनारी आणि अंतर्गत भाग, दक्षिण कोकण आणि गोवा, मध्य महाराष्ट्र आणि मराठवाड्यात मुसळधार ते अति मुसळधार पाऊस पडण्याची शक्यता वर्तवण्यात आली आहे. तसेच उत्तर आंध्र प्रदेशात रायलसीमा, दक्षिण कर्नाटकाच्या आतला भाग, दक्षिण ओडिशा,दक्षिण छत्तिसगढ आणि विदर्भात देखील तुरळक ठिकाणी मुसळधार पाऊस पडण्याचा इशारा हवामान विभागाने दिला आहे.
- 14 ऑक्टोबर 2020: बहुतांश ठिकाणी हलका किंवा मध्यम स्वरूपाचा पाऊस तर मध्य महाराष्ट्रात तुरळक ठिकाणी मुसळधार तर काही ठिकाणी अतिवृष्टी ; तसेच कोकण आणि गोवा, उत्तर कर्नाटकचा आतील भाग आणि मराठवाडा भागात मुसळधार किंवा अति मुसळधार पाऊस, आणि कर्नाटकचा किनारी प्रदेश तसेच दक्षिण कर्नाटकचा आतला भाग येथे मुसळधार पाऊस पडण्याची शक्यता वर्तवण्यात आली आहे.
 वादळी वाऱ्यांचा इशारा
- 13 ऑक्टोबर2020: येत्या तीन तासांत, बंगालच्या उपसागरात पश्चिम मध्य भागात आणि आंध्र प्रदेशच्या किनारपट्टीवर ताशी 55-65किमी वेगाने वादळी वारे वाहण्याची शक्यता असून पुढे त्यांचा वेग ताशी 75 किमीपर्यंत वाढू शकतो. मात्र त्यानंतरच्या सहा तासांत या वाऱ्याचा वेग कमी होण्याचा अंदाज असून तो ताशी 45-55किमी पर्यंत कमी होऊ शकेल. त्यापुढच्या सहा तासात, हा वेग ताशी 65किमी पर्यंत वाढेल, आणि दक्षिण ओडिशा, तामिळनाडू तसेच पुद्दुचेरीच्या किनारपट्टीवर, तसेच आजूबाजूच्या परिसरात या वादळी वाऱ्यांचा प्रभाव जाणवेल त्यानंतर हा वेग कमी होण्याची शक्यता आहे.
आपापल्या इच्छित स्थळी हवामानाचा अचूक अंदाज बघण्यासाठी ‘मौसम ॲप’ तसेच, कृषीविषयक हवामानाच्या माहितीसाठी मेघदूत ॲप आणि वीजविषयक इशारा समजून घेण्यासाठी ‘दामिनी ॲप’ डाऊनलोड करा.
U.Ujgare/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 104
आरोग्य आणि कुटुंब कल्याण मंत्रालय
भारतातील सक्रीय कोविड-19 रुग्णसंख्येत सतत होणारी घट कायम, रुग्णसंख्या 2.5 लाखांहून कमी
भारतात सक्रीय रुग्ण कमी होण्याच्या मार्गात सातत्याने होत असलेली घट कायम आहे. आज सक्रीय रुग्णसंख्या 2.5 लाखांपेक्षा कमी आढळली. 
भारतात सध्याच्या एकूण रुग्णसंख्येच्या 2.39% रुग्ण सक्रीय आहेत.गेल्या 24 तासांत 20,923 नवीन रुग्ण बरे होऊन घरी परतले,त्यामुळे एकूण सक्रीय रुग्णसंख्येत 2,963 ची घट झाली आहे.
29 राज्ये/केंद्रशासित प्रदेशांत सक्रीय रुग्णसंख्या 10,000 पेक्षा कमी आहे.
गेल्या 24 तासांतील नव्या रुग्णांची संख्या 18,177 इतकी आहे. तर याच कालावधीत बरे झालेल्या आणि उपचारांनंतर घरी पाठविलेल्या रुग्णांची संख्या 20,923 इतकी आहे.
बरे झालेल्यांची एकूण संख्या 99,27,310 इतकी आहे.उपचार घेऊन बरे झालेले रुग्ण आणि सक्रीय रुग्ण यांच्यातील तफावत वाढत असून ती सध्या 96,80,090 इतकी आहे.
78.10% रुग्ण 10 राज्ये/केंद्रशासित प्रदेशांत आहेत.
केरळमध्ये एका दिवसात 4,985 रुग्ण बरे झाले असून नव्याने बरे झालेल्या रुग्णांची संख्या सर्वाधिक आहे. महाराष्ट्रात 2,110 रुग्ण बरे झाले आहेत.
81.81% रुग्ण 10 राज्ये/ केंद्रशासित प्रदेशात आहेत.
केरळमध्ये दररोज आढळणारी रूग्णसंख्या सर्वाधिक म्हणजे 5,328 इतकी आहे. त्याखालोखाल महाराष्ट्रात 3,218 नवे रूग्ण आढळले.
गेल्या 24 तासांत 217 रुग्णांच्या मृत्यूंची नोंद झाली .
दहा राज्ये/केंद्रशासित प्रदेशांत 69.59% रुग्णांच्या मृत्यूंची नोंद झाली. महाराष्ट्रात सर्वाधिक रुग्ण मृत्युमुखी पडले
M.Chopade/S.Patgoankar/P.Kor
मंत्रिमंडळ
महागाई भत्ता आणि महागाई दिलासा निधीत वाढ करण्याच्या प्रस्तावाला केंद्रीय मंत्रीमंडळाची मंजुरी
पंतप्रधान नरेंद्र मोदी यांच्या अध्यक्षतेखाली आज झालेल्या कॅबिनेट समितीच्या बैठकीत आज केंद्रीय कर्मचाऱ्यांना मिळणाऱ्या महागाई भत्त्यात तसेच निवृत्त कर्मचाऱ्यांना मिळणाऱ्या महागाई दिलासा निधीत, एक जुलै 2021 पासून 28 टक्क्यांपर्यंत वाढ करण्याच्या प्रस्तावाला मंजुरी देण्यात आली. सध्या असलेल्या मूळ वेतन/पेन्शनच्या 17 टक्के इतका महागाई भत्ता/दिलासा कर्मचाऱ्यांना मिळत होता, त्यात या निर्णयाने 11 टक्क्यांची वाढ झाली आहे.
कोविड-19 मुळे निर्माण झालेली अभूतपूर्व परिस्थिती लक्षात घेऊन, महागाई भत्त्याचे तसेच महागाई दिलाशाचे तीन हप्ते, जे 01जानेवारी 2020, 01 जुलै 2020 आणि 01 जानेवरी 21 ला देय होते, ते देण्यात आले नव्हते.
आता सरकारने केंद्र सरकारी कर्मचाऱ्यांना महागाई हप्ता आणि निवृत्त कर्मचाऱ्यांना महागाई दिलासा, 01.07.2021 पासून देण्याचा निर्णय घेतला आहे. ही वाढ 28 टक्क्यांपर्यंत केली जाणार आहे. ही वाढ, आधीच्या तीन देय वाढीशी सुसंगत आहे. मात्र, 01.01.2020 ते 30.06.2021 या कालावधीतील महागाई हप्ता/दिलासा 17 टक्के एवढाच कायम राहणार आहे.
राष्ट्रपती कार्यालय
राष्ट्रपती द्रौपदी मुर्मू यांच्याकडे सहा देशांच्या राजदूतांनी आपली ओळखपत्रे केली सादर
नवी दिल्ली, 21 ऑगस्ट 2023
राष्ट्रपती द्रौपदी मुर्मू यांनी आज  राष्ट्रपती भवनात आयोजित समारंभात व्हेनेझुएला, कोलंबिया, अल्जेरिया, ब्राझील, ऑस्ट्रेलिया आणि नेदरलँड्स या देशांच्या राजदूत/उच्चायुक्तांकडून त्यांची ओळखपत्रे स्वीकारली. तपशील पुढील प्रमाणे:
- बोलिव्हेरियन रिपब्लिक ऑफ व्हेनेझुएलाच्या राजदूत कपाया रॉड्रिग्ज गोन्झालेझ.
- कोलंबिया प्रजासत्ताकचे राजदूत व्हिक्टर ह्यूगो इचेवेरी जरामिलो.
- पीपल्स डेमोक्रॅटिक रिपब्लिक ऑफ अल्जेरियाचे राजदूत अली अचौई.
- फेडरेटिव्ह रिपब्लिक ऑफ ब्राझीलचे राजदूत केनेथ फेलिक्स हाझिन्स्की दा नोब्रेगा.
- ऑस्ट्रेलियाचे उच्चायुक्त फिलिप ग्रीन.
- नेदरलँडच्या राजदूत मेरी लुईसा गेरार्ड्स.N.Chitale/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 49
पंतप्रधान कार्यालय
आयुष्मान भारत योजना, गरिबांसाठी कवच : पंतप्रधान
आयुष्मान भारत योजना गरीब बंधू-भगिनींसाठी वरदानापेक्षा कमी नाही, असे पंतप्रधान नरेंद्र मोदी यांनी म्हटले आहे.
आयुष्मान भारत योजने बाबतची चित्रफीत सामायिक करत पंतप्रधानांनी ट्विट केले आहे;
‘आयुष्मान भारत योजनेने आपल्या गरीब बंधू-भगिनींची उपचारांच्या खर्चाची चिंता दूर केली आहे. ही योजना ज्या प्रकारे त्यांच्यासाठी संरक्षण कवच बनली आहे, ती वरदानापेक्षा कमी नाही’.